Tor Brevik

Tor Brevik (22. tammikuuta 1932 Oslo – 16. helmikuuta 2018 Ås) oli norjalainen säveltäjä, kapellimestari ja musiikikriitikko.

Brevik opiskeli viulun- ja alttoviulunsoittoa sekä musiikin teoriaa Oslon musiikkikonservatoriossa, teki jatko-opintoja Ruotsissa ja debytoi säveltäjänä vuonna 1958. Samana vuonna hän perusti Oslon nuoriso-orkesterin.Brevik, Tor , Baker’s Biographical Dictionary of Musicians, The Gale Group 2009. Vaatii HighBeam-tilauksen. Viitattu 8.12.2015.

Brevikin sävelkieli on lähellä uusklassismia, ja hänen teoksiaan ovat Serenadi jousille (1960), Concertino klarinetille ja jousille (1962), Divertimento puhallinkvintetille (1964), Contrasts (baletti, 1964), Elegia sopraanolle ja kamariyhtyeelle (1965), Musiikkia neljälle jouselle (1968), lastenooppera Da kongen kom til Spilliputt (1973) sekä konsertto alttoviululle ja orkesterille (1985). Hän teki myös monia lauluja ja kuoroteoksia.Tor Brevik, Store norske leksikon, verkkoversio päivitetty 7.5.2018. Viitattu 5.11.2021.

Lähteet

Luokka:Norjalaiset säveltäjät
Luokka:Norjalaiset kapellimestarit
Luokka:Vuonna 1932 syntyneet
Luokka:Vuonna 2018 kuolleet